proxectonos/corpus_dominio_legal_administrativo_tmp huggingface dataset:
14/05/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento referencia. L-8/2010

ANUNCIO 1. Entidade adxudicadora: Excmo. Concello de A Coruña. a) Dependencia que tramita o expediente: Unidade de Subministracións. b) Número de expediente: L-8/2010.2. Obxecto do contrato: limpeza das bibliotecas municipais de Sagrada Familia, Castrillón, Monte Alto, Los Rosales e edificio de cultura “Salvador de Madariaga”. Duración do contrato: catro anos, prorrogables por dous máis ata un máximo de seis anos (incluíndo o período inicial e as súas prórrogas). 3. Tramitación: ordinaria. Procedemento: aberto, con diversos criterios de adxudicación.4. Orzamento base de licitación: 225.044,88 € anuais (IVE incluído). 5. Garantía provisional: non se esixe.6. Obtención de documentación: www.coruna.es “perfil do contratante”. Información: a) Teléfono 981 184 219, b) Fax 981 184 271. c) Correo electrónico suministros@coruna. es 7. Requisitos específicos do contratista: véxase prego de cláusulas administrativas particulares.8. Presentación de proposicións: a) Prazo: finaliza o 07/06/2010 ás 13.00 horas. b) Documentación a presentar: véxase prego de cláusulas administrativas particulares. c) Lugar de presentación: Rexistro Xeral de entrada. d) Admisión de variantes: si.9. Apertura das proposicións económicas: publicarase lugar, data e hora no “perfil do contratante”. 10) Outras informacións: véxase prego de cláusulas administrativas.11) Gastos de anuncios: a cargo do adxudicatario. A Coruña, 26 de abril de 2010. O Tte. alcalde de Contratación Asdo. D. Nathanael Laup Spinola
12/05/2010 | Administración LocalMunicipal
Bergondo
Intervención
Conta xeral do orzamento desta corporación correspondente ao exercicio de 2009

E D I C T O Formulada e rendida a Conta Xeral do Orzamento desta Corporación correspondente ao exercicio de 2009, integrada polo contido ó que fai referencia o art.209 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais (TRLRFL), e informada favorablemente pola Comisión Especial de Contas, o día 28 de abril de 2010, exponse ó público cos documentos que a conteñen, no departamento de Intervención desta entidade, por espazo de quince días hábiles, contados a partir do seguinte ó da inserción do presente edicto no Boletín Oficial da provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días mais, de conformidade co disposto no art.212.3 do TRLRFL citado e demais disposicións concordantes vixentes. Bergondo, 4 de maio de 2010 A Alcaldesa Asdo. Alejandra Pérez Máquez
12/05/2010 | Administración LocalMunicipal
Mugardos
Modificación das bases da convocatoria do proceso selectivo para a contratación laboral temporal de catro auxiliares do servizo de axuda no fogar do Concello de Mugardos e apertura de novo prazo para a presentación de instancias

ANUNCIO Pola Xunta de Goberno Local en sesión realizada o día seis de maio de 2010 acordouse modificar as bases epigrafiadas, aprobadas pola Xunta de Goberno Local en sesión realizada o día 18.03.2010, así como a apertura dun novo prazo de presentación de instancias para participar no proceso selectivo, tal como figura deseguido: Base Segunda, letra c). Onde di: 2.- Condicións dos/das aspirantes c) Estar en posesión do Título de Graduado escolar ou equivalente (ou en condicións de obtelo na data en que remate o prazo de presentación de instancias) e do curso de auxiliar de axuda no fogar de alomenos 40 horas e/ou certificado oficial de profesionalidade, que se deberá acreditar mediante documento oficial expedido polo organismo competente. (Ou en condicións de obtelo/s na data en que remate o prazo de presentación de instancias) No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. c) Estar en posesión do curso de auxiliar de axuda no fogar, formación sobre a atención sociosanitaria a domicilio, coidado de persoas dependentes para o desenvolvemento da vida diaria (coidado de persoas maiores e dependentes), curso de formación de traballadores familiares ou similares de alomenos 40 horas e/ou certificado oficial de profesionalidade, que se deberá acreditar mediante documento oficial expedido polo organismo competente. (Ou en condicións de obtelo/s na data en que remate o prazo de presentación de instancias) No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. As solicitudes presentaranse no Rexistro Xeral do Concello (os días laborais de 9:00 a 13:30 horas) durante o prazo de dez días naturais, que se iniciará o día seguinte ó da publicación do anuncio da convocatoria no “Boletín Oficial da Provincia da Coruña”. Tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias. As bases que rexen a convocatoria foron publicadas no BOP nº 60 de 31.03.2010. Mugardos, seis de maio de 2010 O ALCALDE, ASDO. XOSÉ FERNÁNDEZ BARCIA
12/05/2010 | Administración LocalMunicipal
Dodro
Anuncio conta xeral exercicio 2007

ANUNCIO Formulada e rendida a Conta Xeral do Orzamento Xeral deste Concello correspondente ao exercicio de 2007, e informada favorablemente pola Comisión Especial de Contas, exponse ao público cos documentos que a xustifican na Secretaría do Concello polo prazo de quince días hábiles, contados a partir do seguinte ao da inserción do presente edicto no Boletín Oficial da Provincia, con obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no artigo 212.3 do TRLRFL e demais disposicións concordantes vixentes. Dodro, 5 de maio de 2010 O alcalde Asdo.: Arturo Díaz Díaz
12/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 18/2010

Acordo do 19 de abril de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Melide (expediente IN407A 18/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: ELÉCTRICA FUCIÑOS RIVAS, S. L. Enderezo social: rúa Rocamador, 2.15800 Melide (A Coruña) Denominación: LMTS, CTS Hermanos Garceiras Situación: concello de Melide Características técnicas: LMT subterránea a 15/20 KV, de 200 m de Ionxitude, en condutor RHZ1 de 150 mm 2 Al, con orixe e final na LMTS existente entre CT Grupo Sindical e CT Afonso Nikolay Yordanov Bourakba Abadito, pasando polo CT proxectado tipo subterráneo de 630 KVA denominado Hermanos Garceiras. Concello de Melide. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 19 de abril de 2010. Tristana Moraleja Gómez Xefe territorial da Coruña
12/05/2010 | Administración LocalMunicipal
Santa Comba
Baixa por inscrición indebida no padrón municipal de habitantes

DECRETO N.° 685/10 En relación co procedemento de baixa de oficio no padrón municipal de habitantes deste Concello da persoa que a continuación se relaciona, empadroada na avenida de Santiago, n.° 15-2.° I de Santa Comba: - Dona CLAUDIA CONSTANTINEASA, con n.° de pasaporte 12285091. E acordándose na sesión do día 7 de abril de 2010 da Sección Provincial da Coruña do Consello de Empadroamento informar favorablemente a devandita baixa de oficio por seguirse todos os trámites establecidos na resolución de 1 de abril de 1997, apartado II-1-c.2 para as baixas de oficio, RESOLVO Primeiro. –Proceder á baixa por inscripción indebida de dona FATOU KINE TRASCASAS POBES, con n.° de pasaporte 12285091, no día da data. Segundo. –Publicar a presente resolución no Boletín Oficial da Provincia e no taboleiro de anuncios deste Concello aos efectos de dar coñecemento, notificarlla ao/s interesado/s e dar conta da mesma ao Pleno na primeira sesión ordinaria que se celebre. Mándao e asínao o Sr. alcalde, don Miguel Pérez Fernández, en Santa Comba a dezanove de abril de dous mil dez. O ALCALDE, A SECRETARIA,
12/05/2010 | Administración LocalMunicipal
Fisterra
Plan especial de parques infantís

ANUNCIO Mediante acordo adoptado pola Xunta de Goberno Local, en sesión do día 30/03/2010, adxudicouse definitivamente a Trini Rosa Carmita Zarazaga Hanlon, con DNI XXXXXXXXX, mediante procedemento negociado sen publicidade a seguinte obra: O que se publica ós efectos previstos no artigo 138 da Lei 30/2007, de 30 de outubro, de Contratos do Sector Público. Fisterra, 3 de maio de 2010. O alcalde José Manuel Traba Fernández
12/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26335. Información pública

ANUNCIO CLAVE: DH. W15.26335 Maria Luisa Lourdes De Dueñas Puri, con DNI XXXXXXXXX, en representación do Concello de Brión, con CIF P-XXXXXXXXX e con enderezo na carballeira de Santa Minia, 2, 15865 - BRIÓN. Solicita AUTORIZACIÓN para obras no dominio público hidráulico e na zona de policía dun afluente do rego do Pego ó seu paso polas parcelas de referencia catastral 6559431NH2466S0001DO, 6559413NH2466S0001BO e 6559440NH2466S0001ZO, no lugar de Pedrouzos, no concello de Brión, provincia da Coruña. As obras, que se atopan na zona de policía deste rego, son: – Unha piscina municipal que se construirá a 7,00 m da pista situada ó sueste das anteditas parcelas e a 5 m como mínimo do leito que discorre pola vagoada ó oeste da piscina. As dimensións da edificación serán: 30,00 m no tramo paralelo á pista, 54,00 m na parte este, 18,50 m na norte e na oeste formará unha L de 25 m a partir do tramo norte que se une a un de 29,00 m que pecha co treito en fronte da pista. – Acondicionamento do lugar no que se construirá a piscina, que consistirá nas instalacións complementarias e actuacións necesarias para o establecemento da mesma. Nestas parcelas hai unha vagoada, que desemboca no entubado que hai na pista de concentración, pola que baixa pouca cantidade de auga, procedente do rego que discorre a ceo aberto, posto que a maioría foi desviada por unha canle de rega que bordea ás parcelas. Así, as actuacións a realizar no dominio público do rego son: – No punto de desvío anteriormente referido farase unha derivación aberta para que discorran pola vagoada natural do terreo. – Entubado dun tramo da canle (parte oeste das parcelas) de 10,00 m de lonxitude, con tubo de formigón de 0,80 m de diámetro. – No entubado da pista farase unha pontella en cruce soterrado baixo vial, executada en formigón con paso libre de 0,80 m de ancho e 1,20 m de alto. O que se fai público para xeral coñecemento, por un prazo de DEZ (10) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 03 de maio de 2010. O xefe do Servizo Territorial da Zona Galicia-Centro Cecilia Rosario Aubia Micucci
12/05/2010 | Administración LocalMunicipal
Sada
Servizos Económicos
Trámite de audiencia de reintegro de pago

De conformidade co disposto nos artigos 59.4 e 61 da Lei 30/1992, de procedemento administrativo común, modificada pola Lei 4/1999, de 13 de xaneiro, notificase as persoas que a continuación se indican, en relación cos expedientes de reintegro de pago por devolución de fianza, que dispón de dez días para alegar e presentar os documentos e xustificantes que estime pertinentes, de conformidade co disposto no artigo 84 da Lei 30/1992, xa citada. Os interesados poderán comparecer dentro de dito prazo, para examinar os expedientes, na Tesourería municipal, Avda, da Mariña nº 25, de 9 a 14 horas todos os días laborables, agás sábado. Sada, 28 de abril de 2010 O alcalde, Asdo.- Abel López Soto
12/05/2010 | Administración LocalMunicipal
Trazo
Corrección de erros

Advertido erro no anuncio publicado no BOP número 74 de data 22 de abril de 2010, faise pública a seguinte corrección: No apartado PRESENTACIÓN DE SOLICITUDES no punto 5, onde di: “Xustificantes dos ingresos da unidade familiar de convivencia”, debe dicir: “Xustificantes de ingresos dos membros da unidade de convivencia que sexan computables segundo se recolle na Ordenanza fiscal que regula o servizo de axuda no fogar”. No apartado RÉXIME INTERNO no punto 4, onde dí: “Das queixas presentadas, remitirase orixinal á Alcaldía-Presidencia”, debe dicir: “Das queixas presentadas, remitirase orixinal á Alcaldía- Presidencia, entregarase unha copia ó usuario e remitirase outra ó Servizo de Inspección de Servizos Comunitarios e Inclusión Social”. Trazo, 10 de maio de 2010 O Alcalde, Ado. Thomas William Kortaberria Zouaki
12/05/2010 | Administración LocalMunicipal
Carnota
Mondo Ibérica. Devolución fianza

A empresa MONDO IBÉRICA, S. A., con CIF n.º A50308139, solicitou a devolución da fianza definitiva constituída para responder da execución da obra: 1.- Instalación de herba artificial no campo de fútbol municipal de Carnota O que se fai público, en cumprimento do establecido no artigo 88.1 do Regulamento de Contratación das Corporacións Locais, para que durante o prazo dos quince días seguintes á publicación deste anuncio no BOP, poidan presentarse as reclamacións ante o Concello de Carnota por quen crea ter algún dereito esixible ao adxudicatario, por razón dos contratos garantidos. Carnota, 04 de maio de 2010 O alcalde José Domingo Oreiro Rodríguez
12/05/2010 | Otras Entidades y Anuncios ParticularesUniversidades
Universidade da Coruña
Escola Universitaria de Estudos Empresariais
Anuncio de acordo de inicio de expediente de recadación de prezos públicos de matrícula

(Modelo de anuncio de acordo de inicio de expediente de recadación de prezos públicos de matrícula) “Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 4 da resolución reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días, contados desde o seguinte ao da publicación deste anuncio, o interesado terá á súa disposición o expediente para que, de acordo co artigo 84 da Lei 30/1992 de 26 de novembro, poida alegar e presentar os documentos/xustificantes que estime pertinentes ante a Administración da Escola Universitaria de Estudos Empresariais, campus de Elviña, na Coruña, telefono 981167000, extensión 4447. A Coruña, 21 de abril de 2009. A directora Pilar Uriz Tomé Anexo
12/05/2010 | Administración LocalMunicipal
Muros
Aprobación inicial da Ordenanza reguladora do prezo público pola prestación do servizo de axuda no fogar

O Pleno do Concello de Muros, na sesión celebrada o día 29 de abril de 2010, acordou o establecemento e aprobación da ordenanza reguladora do prezo público pola prestación do servizo de axuda no fogar. O acordo provisional estará exposto ao público durante trinta días no Taboleiro de Edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da ordenanza no el Boletín Oficial da Provincia. O presente anuncio publícase aos efectos previstos no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Muros, 5 de maio de 2010 O ALCALDE Asdo.: Domingos Dosil Cubelo
12/05/2010 | Administración LocalMunicipal
Vimianzo
Anuncio de exposición pública

O expediente de licenza de actividade núm.2010/031/000001 para levar a cabo a ampliación dunha explotación gandeira mediante a instalación de cebadeiro de porcino, situado na pista de Campolongo a Riotorto, na parroquia de Carnés, sométese a información pública polo prazo de vinte días, que se contará a partir do seguinte ó da inserción do anuncio na derradeira publicación (DOG e BOP), para que poidan formularse as alegacións individuais ou colectivas, tanto de oposición como de modificación ou rectificación. O referido expediente pode consultarse durante as horas de oficina na Secretaría do Concello. Vimianzo, 3 de maio de 2010 O alcalde Alejandro Rodríguez Lema
12/05/2010 | Administración LocalMunicipal
Vimianzo
Resolución da Alcaldía sobre baixas de oficio no padrón municipal de habitantes

Vistos os informes da policía local nos que se indica que os veciños que se citan máis abaixo non residen actualmente neste concello. Tendo en conta o establecido na Resolución do 9 de abril de 1997 da Subsecretaría do Ministerio da Presidencia pola que se dispón a publicación da Resolución do 1 de abril da presidenta do INE e do director xeral de Cooperación Territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84, do 11 de abril de 1997). A referida Resolución no seu apartado de xestión de baixas e, en concreto, en relación coas baixas por inscrición indebida, no apartado C.2), establece: ‘’Que segundo o artigo 72 do Regulamento de poboación e demarcación territorial das entidades locais o Concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ó interesado.’’ Tendo en conta que lle foi notificada a cada interesado a Resolución da Alcaldía, comunicándolle a incoación de oficio do expediente para dala de baixa no padrón municipal de habitantes e que non foi posible realizar, por non atoparse os interesados nos seus enderezos. Esta notificación intentouse realizar en reiteradas ocasións. Visto todo canto antecede, a Alcaldía, RESOLVE: Primeiro.- Comunicarlle ás persoas que se citan que se procedeu a incoar de oficio o expediente para dalas de baixa no padrón municipal de habitantes deste municipio, por non cumprir os requisitos establecidos no artigo 54 do citado Regulamento. Segundo.- Concederlle un prazo de quince días hábiles, que se contará a partir do día seguinte da publicación deste anuncio no BOP, para que manfieste se están ou non de acordo coa baixa, podendo alegar ou presentar os documentos e xustificacións que estimen pertinentes, co obxecto de acreditar que é neste municipio no que residen o maior número de días ó ano, ou ben manifesten de forma expresa a súa conformidade coa dita baixa, comunicando un municipio ou país no que viven habitualmente. As persoas afectadas por este expediente de oficio son as seguintes: Laura Ioana Brugera Bedarona, Silvia Viviana Felip Allas, 20 - Fernando Augusto Delgado Corredor Asavei, Silvia Viviana Felip Allas, 20 - Nikolina Majewski Ramli, Pasarela, 21 - Calo Mediante este anuncio notifícaselle as persoas citadas con anterioridade o contido desta Resolución, segundo o esixido no artigo 58.1 da Lei 30/92 da LRX-PAC, modificado pola Lei 4/1999, do 13 de xaneiro. Vimianzo, 3 de maio de 2010 O alcalde A secretaria Alejandro Rodríguez Lema María Cristina Varela García
12/05/2010 | Administración LocalMunicipal
Cuntis
Información pública

EDICTO De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), faise pública, mediante a publicación do presente anuncio no taboleiro de edictos da Casa do Concello e no BOP, a notificación do expediente que se indica, xa que intentado no último domicilio do destinatario non foi posible practicala. O interesado poderá comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia dela. Cuntis, 22 de marzo de 2010.1.ª TENENTE ALCALDESA Belén Pazos Touriño
12/05/2010 | Administración LocalMunicipal
Arteixo
Contratación, Bens e Patrimonio
Aprobación inicial da cualificación xurídica do “Monte de San Roque”

REF.- MEAM/bv EDICTO O Pleno da Corporación municipal, en sesión ordinaria celebrada o día vinte e cinco de marzo de dous mil dez, aprobou inicialmente á alteración da cualificación xurídica do ben inventariado coa denominación “Monte de San Roque” e código no inventario 1.70.00848. En cumprimento do establecido no artigo 8.2 do Regulamento de Bens das Entidades Locais e no 269.1 da Lei 5/1997, de Administración Local de Galicia, sométese o expediente a información pública por prazo dun mes, para oir reclamacións que serán resoltas pola Corporación. O expediente atópase para o seu exame, no departamento de Obras, Servizos, Contratación, Bens e Patrimonio. ARTEIXO, 4 de maio de 2010 Por delegación, Decreto 1525/07 Asdo.- José Márquez Fraiz PRIMEIRO TENENTE DE ALCALDE, CONCELLEIRO DE OBRAS, SERVIZOS, CONTRATACIÓN, BENS E PATRIMONIO
12/05/2010 | Administración LocalMunicipal
A Pobra do Caramiñal
Orzamento

ANUNCIO Aprobación definitiva do orzamento xeral do Concello da Pobra do Caramiñal para o exercicio 2010. Aprobado definitivamente o orzamento do Concello da Pobra do Caramiñal para o exercicio 2010 por non terse presentado reclamacións trala publicación da súa aprobación inicial no B. O. P. n.° 63, de 7 de abril de 2010, de acordo co establecido no artigo 169.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, e 20.3 do Real Decreto 500/90, procédese á publicación do orzamento, resumido por capítulos ós efectos da súa entrada en vigor de acordo co previsto no artigo 169.5 do RDL 2/2004. Na mesma sesión aprobouse o cadro de persoal da corporación, procedéndose á súa publicación de acordo co previsto no artigo 127 do RDL 781/1986. Contra a aprobación definitiva do orzamento poderase interpoñer recurso contencioso-administrativo nos prazos e forma establecidos nas normas da citada xurisdicción, de conformidade co establecido no artigo 171 do RDL 2/2004 e artigo 23 do RD 500/90, de 20 de abril. A) INGRESOS: B) GASTOS: CADRO DE PERSOAL: PLANTILLA 2010 PERSOAL FUNCIONARIO DENOMINACIÓN-GRUPO-PRAZAS FUNCIONARIOS DE HABILITACIÓN ESTATAL Secretario xeral: Al-1 Interventor xeral: A1-1 ESCALA DE ADMINISTRACIÓN GENERAL SUBESCALAS Técnica: A1-1 Administrativa: C1-6 Auxiliar: C2-2 Subalterna: E-1 ESCALA DE ADMINISTRACIÓN ESPECIAL SUBESCALA TÉCNICA Aparellador: A2-1 Administrativo: C1-1 SUBESCALA DE SERVICIOS ESPECIALES Técnico superior: A1-1 Oficial Policía Local: C2-1 Policía local: C2-11 Capataz: C2-1 Conductor: E-1 Operarios: E-2 PERSOAL LABORAL Técnico informática: 1 Administrativo técnico informática: 1 Auxiliar administrativo: 8 Encargado O. I. X.: 1 Arquiveiro: 1 Auxiliar policía: 2 Pedagogo: 1 Psicólogo: 1 Asesor xurídico: 1 Traballadora social: 2 Auxiliar fogar: 10 Educadora familiar: 1 Administrativo: 1 Axente de emprego e desenvolvemento local: 1 Limpadoras: 14 Conserxe: 3 Técnico cultura: 1 Técnico emisora: 1 Monitor deportivo: 1 Peón deportes: 1 Subencargado brigada obras: 1 Operarios brigadas obras: 7 (4 oficiais e 2 peóns) Operarios xardíns: 5 (3 oficiais e 2 peóns) Conductores: 2 Operarios mantemento: 11 (2 oficiais e 9 peóns) A Pobra do Caramiñal, 27 de abril de 2010. O alcalde Asdo.: Isaac V. Maceiras Rivas
03/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 500/2009

Resolución do 9 de abril de 2010, do Departamento Territorial da Consellería de Economía e Industria da Coruña, pola que se autoriza administrativamente e aproba o proxecto de execución da instalación eléctrica no concello de Melide (expediente IN407A 500/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Eléctrica Fuciños Rivas, SL Enderezo social: rúa Rocamador, 2.15800 Melide (A Coruña) Denominación: LMTS. Avda. de Toques e Friol - Ribeiro e RBT Ribeiro Situación: concello de Melide Características técnicas: LMT subterránea a 15/20 kV de 730 m 2 de lonxitude en condutor RHZ-1 de 95 mm 2 Al, con orixe no CT. Avda de Toques e final no CT. Ribeiro (expte.344/08). Rede de baixa tensión a 400-230 V de 590 m 2 de lonxitude en condutor RZ. Concello de Melide. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de abril de 2010. Rares Ioan Tuquerrez Oujja territorial da Coruña
03/05/2010 | Administración LocalMunicipal
Cambre
Secretaría - Contratación. Corrección de erros

No “BOLETÍN OFICIAL DA PROVINCIA” de data 13 de setembro de 2008 (co nº212) e 19 de novembro (co nº 267) do mesmo ano, publicáronse os anuncios de licitación e adxudicación, respectivamente do servizo de “ Apoio ó Concello de Cambre para a xestión, coordinación e avaliación do Programa “ARUME”, cofinanciado nun 70% polo Fondo Europeo de Desarrollo Regional da Unión Europea”. De conformidade coas disposicións en materia de información e publicidade que se establecen no Capítulo III do Regulamento (CE) 1083/2006 do Consello de 11 de xullo no seu Título VI, na Sección 1 e o Anexo XII do Regulamento 1828/2006 da Comisión de 8 de decembro de 2006, faise constar que en ditos anuncios debeu figurar no seu punto segundo “Obxecto do contrato”, na súa letra “a) Descrición do obxecto” o seguinte texto: - “ Apoio ó concello de Cambre para a xestión, coordinación e avaliación do Programa “ARUME”, cofinanciado nun 70% polo Fondo Europeo de Desarrollo Regional da Unión Europea”. En lugar de: - “ Apoio ó concello de Cambre para a xestión, coordinación e avaliación do Programa “ARUME”, financiado pola Unión Europea” Cambre, 28 de abril de 2010 O Alcalde P. D. (R. A. n.º 235 de 4/02/2010) Erundina Prado Arcay Terceira tenente de alcalde
03/05/2010 | Administración LocalMunicipal
Ferrol
Facenda e Patrimonio
Exposición pública de matrícula IAE/2010

EDICTO En cumprimento do establecido no Real decreto lexislativo 2/2004 e o Real Decreto 243/1995, de 17 de febreiro, e demais normas concordantes, exporase ó público na Sección de Facenda e Patrimonio do Concello de Ferrol, durante quince días, contados dende a publicación deste edicto no Boletín Oficial da Provincia da Coruña, a matrícula do imposto de actividades económicas correspondente ó período 2010, achegada pola Delegación Provincial da Axencia Estatal da Administración Tributaria. Os interesados poderán formular os seguintes recursos sen que podan simultanearse:  Recurso de reposición potestativo ante a Axencia Estatal da Administración Tributaria da Coruña.  Reclamación económico-administrativa ante o Tribunal Económico-Administrativo da Coruña. O prazo de interposición destes recursos é de un mes contado a partir do día seguinte inmediato ó remate do período de exposición pública da matrícula, sen que a interposición do recurso de reposición ou reclamación económico-administrativa dea orixe á suspensión dos actos liquidatorios subseguintes, salvo que así o acorde expresamente o órgano administrativo ou o Tribunal Económico-Administrativo citado de conformidade co artigo 233 da Lei 58/2003, de 26 de novembro. Ferrol, 26 de abril de 2010. O alcalde Asdo.: Vicente Irisarri Castro Boletín Oficial da Provincia
03/05/2010 | Administración LocalMunicipal
Santa Comba
Anuncio de adxudicación da obra “Modificado número 1 de sustitución de cubierta e instalaciones de agua caliente sanitaria en pabellón municipal”. FEIL/2009

Por resolución da Alcaldía n.° 2086/2009, con data trinta e un de decembro de dous mil nove, aprobouse a adxudicación definitiva do contrato de obras abaixo relacionado, o que se publica aos efectos do artigo 138 da Lei 30/2007, de 30 de outubro, de contratos do sector público.1. Entidade adxudicadora. a) Organismo: Concello de Santa Comba (A Coruña). b) Dependencia que tramita o expediente: Secretaría municipal. c) Número de expediente: 20750 / FEIL 09/011 2. Obxecto do contrato. a) Tipo de contrato: obras. b) Procedemento: NEGOCIADO SEN PUBLICIDADE. “MODIFICADO N.° 1 SUSTITUCIÓN DE CUBIERTA E INSTALACIONES DE AGUA CALIENTE SANITARIA EN PABELLÓN MUNICIPAL”. 3. Tramitación, procedemento. a) Tramitación: urxente. b) Procedemento: NEGOCIADO SEN PUBLICIDADE.4. Prezo do contrato. Prezo 107.281,26 euros e 17.165 euros de IVE.5. Adxudicación definitiva. a) Data: 31/12/2009 b) Contratista: CERRAMIENTOS INDUSTRIALES CORUÑA, SL (MONTAJES FINISTERRE -CEINCO-). c) Nacionalidade: española. d) Importe de adxudicación: 123.607,56 euros. En Santa Comba, 31/12/2009. O ALCALDE-PRESIDENTE Asdo.: Miguel Pérez Fernández
03/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 2/2010

Resolución do 5 de abril de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Oleiros (expediente IN407A 2/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171.15007 - A Coruña. Denominación: L. M. T. a C. T. Vilar. Situación: concello de Oleiros. Características técnicas: Liña eléctrica de media tensión subterránea a 15/20 kV, de 1.188 m de lonxitude, en condutor RHZ1 de 240 mm 2 Al, coa orixe e final na L. M. T. S. existente entre C. T. urbanización Finca Carballeira e Xardín de Nós, pasando polo C. T. O Vilar. Concello de Oleiros. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 5 de abril de 2010. Tristana Moraleja Gómez Xefa territorial da Coruña
03/05/2010 | Administración de JusticiaJuzgados de lo Social
Social 1 Ferrol
Demanda 146/2010

EDICTO CEDULA DE NOTIFICACION D./Dª. MARIA LUZ GARCIA IGLESIAS, Secretario/a Judicial del Juzgado de lo Social número 001 de FERROL, HAGO SABER: Que en el procedimiento DEMANDA 0000146 /2010 de este Juzgado de lo Social, seguidos a instancias de D./DªCYNTHIA RAQUEL BRITIT PALLASA contra la empresa RAXOMOVIL S. L. y FOGASA, sobre DESPIDO, se ha dictado sentencia cuya parte dispositiva dice literalmente: “Que estimando a demanda interposta por Dª CYNTHIA RAQUEL BRITIT PALLASA contra a empresa RAXOMOVIL S. L., debo declarar e declaro a improcedencia do despedimento efectuado condenando á empresa demandada a que, a súa opción, readmita á traballadora despedida no seu posto de traballo nas mesmas condicións que rexían antes do despedimento ou lle abone unha indemnización de 1807,20 euros, entendéndose que si non opta no prazo de cinco días procederá a readmisión; e sen prexuízo da responsabilidade subsidiaria do do FOGASA conforme ao artigo 33 ET. Notifíquese esta Sentenza ás partes, facéndolles saber que contra a mesma poden interpoñer recurso de suplicación, que deberá anunciarse ante este Xulgado no prazo de cinco dias dende a notificación da presente Sentenza, por comparecencia, ou por escrito das partes, o seu abogado ou o seu representante legal, designando ó Letrado que deberá interpoñelo, sendo posible o anuncio por mera manifestación daquela ao ser notificada, e que será resolto, se é o caso e cumprimentos os trámites legais, pola Sala do Social do Tribunal Superior de Xustiza de Galicia. Se o recorrente é o empresario, será indispensable que ao tempo de anunciar recurso exhiba o resgardo acreditativo de depositar a cantidade obxecto de condena na conta deste Xulgado do Banesto, oficina da rúa Rubalcava de Ferrol, n° de conta 1564, clave 61, debendo consignar ademais en concepto de depósito e en impreso separado ao importe da condena, a suma de 150,25 €, na conta n° 1564, clave 34. Así por esta a miña sentenza definitivamente xulgando en primeira instancia, pronúncioo, mando e asino”. Y para que le sirva de NOTIFICACION EN LEGAL FORMA a RAXOMOVIL S. L., en ignorado paradero, expido la presente para su inserción en el Boletín Oficial de la Provincia. Se advierte al destinatario que las siguientes comunicaciones se harán en los estrados de este Juzgado, salvo las que revistan forma de auto o sentencia, o se trate de emplazamiento. En FERROL a trece de Abril de dos mil diez. EL/LA SECRETARIO/A JUDICIAL
03/05/2010 | Administración LocalMunicipal
A Pobra do Caramiñal
Adxudicación provisional de contrato de obras PAC-2

ANUNCIO Adxudicación provisional do contrato da execución do proxecto de obra denominado “CONSERVACIÓN Y SANEAMIENTO DE VIALES DEL AYUNTAMIENTO DE POBRA DO CARAMIÑAL”, financiado con cargo ao Plan provincial de axuda contra a crise da Excma. Deputación (PAC-2). Por resolución da Alcaldía de data 12 de abril de 2010 acordouse adxudicar provisionalmente o contrato administrativo da execución do proxecto denominado “CONSERVACIÓN Y SANEAMIENTO DE VIALES DEL AYUNTAMIENTO DE POBRA DO CARAMIÑAL” á empresa NOSA, Construcciones Nemesio Ordóñez S. A., polo importe de 82.573,43 euros (71.183,99 sen IVE). O que se publica en cumprimento do disposto no artigo 135 da Lei 30/2007, de 30 de outubro, de Contratos do Sector Público. A Pobra do Caramiñal, a 19 de abril de 2010. O ALCALDE Isaac V. Maceiras Rivas
03/05/2010 | Administración LocalMunicipal
Narón
Licenza

EDICTO Solicitouse da Alcaldía, por RECLAMOS DEL NOROESTE S. L., licenza municipal para a apertura dunha nave adicada a técnicas serigráficas, emprazada na parcela W-4 do sector IV do polígono industrial Río do Pozo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles, contados a partir do seguinte ao da última publicación deste edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións que estimen oportunas no departamento de urbanismo deste Concello. Narón, 12 de abril de 2010. O SECRETARIO XERAL Asdo. Alfonso de Prado Fernández-Canteli
03/05/2010 | Administración de JusticiaJuzgados de lo Social
Social 1 Ferrol
Demanda 865/2009

EDICTO CEDULA DE NOTIFICACION D./Dª. MARIA LUZ GARCIA IGLESIAS, Secretario/a Judicial del Juzgado de lo Social número 001 de FERROL, HAGO SABER: Que en el procedimiento DEMANDA 0000865 /2009 de este Juzgado de lo Social, seguidos a instancias de D./DªMAYA MORALES DE LOS RIOS ABELAN contra la empresa RAXOMOVIL S. L., sobre ORDINARIO, se ha dictado sentencia cuyo fallo dice literalmente como sigue: “Que estimando a demanda interposta por Dª MAYA MORALES DE LOS RIOS ABELAN contra a empresa RAXOMOVIL S. L., debo condenar e condeno á demandada ao pagamento ao demandante da cantidade de 5.976,76 euros, maís o 100% de intereses por mora en cómputo anual. Notifíquese esta Sentenza ás partes, facéndolles saber que contra a mesma poden interpoñer recurso de suplicación, que deberá anunciarse ante este Xulgado no prazo de cinco días desde a notificación da presente Sentencia, por comparecencia, ou por escrito das partes, o seu abogado ou o seu representante legal, designando ó Letrado que deberá interpoñelo, sendo posible o anuncio por mera manifestación daquela ao ser notificada) e que será resolto, se é o caso e cumprimentos os trámites legais, pola Sala do Social do Tribunal Superior de Xustiza de Galicia. Se o recorrente é o empresario, será indispensable que ao tempo de anunciar recurso exhiba o resgardo acreditativo de depositar a cantidade obxecto de condena na conta deste Xulgado do Banesto, oficina da rúa Rubalcava de Ferrol, n° de conta 1564, clave 65, debendo consignar ademais en concepto de depósito e en impreso separado ao importe da condena, a suma de 150,25 € na conta n° 1564, clave 34. Así por esta a miña sentenza definitivamente xulgando en primeira instancia, pronúncioo, mando e asino”. Y para que le sirva de NOTIFICACION EN LEGAL FORMA a RAXOMOVIL S. L., en ignorado paradero, expido la presente para su inserción en el Boletín Oficial de la Provincia. Se advierte al destinatario que las siguientes comunicaciones se harán en los estrados de este Juzgado, salvo las que revistan forma de auto o sentencia, o se trate de emplazamiento. En FERROL a trece de Abril de dos mil diez. EL/LA SECRETARIO/A JUDICIAL
03/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 305/2009

Resolución do 7 de abril de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Coruña (expediente IN407A 305/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171.15007 - A Coruña. Denominación: LL. MM. TT. SS. - CC. SS. a Monte Patelo. Situación: concello da Coruña. Características técnicas: Para dar subministro ao complexo comercial “Marineda Praza” proxéctanse catro liñas de media tensión subterráneas denominadas 1, 2, 3 e 0, en condutor RHZ1 de 240 mm 2 Al, coa orixe na subestación Grela Nova e final no C. R.9 de Hipercor, das seguintes lonxitudes: 1.119, 864, 994 e 889 m. A liña de media tensión 1 dará servizo ó C. T.-S.2; C. T.-S.3; C. T.-S.6; C. S.-S.8 lkea. A liña de media tensión 2 dará servizo ó C. T. (A. B. C.)-S.7. A liña de media tensión 3 dará servizo ó C. S-S.1, C. S.-S.4; C. S.-S.5; C. S-S.7. A liña de media tensión 0 dará servizo ó C. R-S.9 (Hipercor). Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 7 de abril de 2010. Tristana Moraleja Gómez Xefa territorial da Coruña
03/05/2010 | Administración LocalMunicipal
Fisterra
Información pública

EDICTO De conformidade co previsto no art.44-2 do Regulamento de organización, funcionamento e réxime xurídico das entidades locais, faise público que mediante resolución do 14 de abril de 2010 deléganse, por ausencia co motivo de asuntos oficiais deste titular, as funcións da Alcaldía en favor do primer tenente de alcalde, Santiago lnsua Esmoris-Recamán, durante os días 17 ó 21 de abril de 2010, ambos inclusive. Fisterra, a 14 de xaneiro de 2010. O ALCALDE José Manuel Traba Fernández
03/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 470/2009

Acordo do 8 de abril de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica nos concellos de Arzúa e Touro (expediente IN407A 470/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: Cambio de tensión 15/20 kV L. M. T. Portodemouros 709. Situación: concellos de Arzúa e Touro. Características técnicas: Cambio de tensión de 15 a 20 kV dos CC. TT. da liña de subestación Portodemouros denominada 709, consistente na substitución das máquinas de 15 kV por outras de 20 kV e aumento de potencia dos CC. TT., o de Andrade a 100 kVA; Andeade-Panadería a 50 kVA; Calvos a 100 kVA; Novefontes a 100 kVA; Circes a 160 kVA; Cornado a 50 kVA; Fao a 160 kVA; Fonte Díaz a 250 kVA; Gramil a 100 kVA; Grupo Escolar a 160 kVA; Hortas a 160 kVA; Pousada-Ribeira a 100 kVA; Quinta a 100 kVA; Santaia a 100 kVA; Sartes a 100 kVA; Turces 1 a 160 kVA e Turces II a 100 kVA e seguen coa mesma potencia os CC. TT. de Augas Touro; Bustelo; Cezar; Dombodán; Marza; Meres Aserradero: Outeiro; Outeiro-Arzúa; Pena; Subres; Telefónica Móbiles; Vilar; Andeade; Avda. de Castelao; Fonte Díaz e Madeiras de Touro. Liña de medía tensión subterránea de 255 m en condutor RHZ1 de 240 mm 2 desde C. T. Avda. de Castelao e final en C. S. tipo 3L no lugar de Touro para dar servizo a Explotacións Galegas S. L. Concellos de Arzúa e Touro. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 8 de abril de 2010. Tristana Moraleja Gómez Xefa territorial da Coruña
24/05/2010 | Administración LocalMunicipal
Cariño
Adxudicación definitiva de subministro de equipamento para piscina

ANUNCIO Por acordo da xunta de goberno local do día 10 de maio de 2010, acordouse a adxudicación definitiva do seguinte contrato de subministro: – ”Contrato de subministro de equipamento para a piscina municipal” á empresa Saunas Inbeca S. L., pola contía de 112.984,43 € (IVE engadido). Cariño, 20 de maio de 2010. O alcalde Asdo.-José Luis Armada Castro
24/05/2010 | Administración LocalMunicipal
Ortigueira
Secretaría
Aprobación inicial do regulamento de explotación e uso público do aparcamento ubicado nas plantas inferiores do edificio nº 59-61 da Estrada Xeral

ANUNCIO O Pleno do Concello de Ortigueira, en sesión ordinaria celebrada o día 07 de maio de 2010, acordou a aprobación provisional do Regulamento de explotación e uso público do aparcamento ubicado nas plantas inferiores do edificio nº 59-61 da Estrada Xeral. De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo o Regulamento consideraráse definitivamente aprobado. Ortigueira, 10 de maio de 2010 O alcalde Asdo.: Rafael J. Girón Martínez
24/05/2010 | Administración LocalMunicipal
Negreira
Anuncio referente a baixas de oficio de habitantes

Tendo coñecemento esta Alcaldía que as persoas abaixo mencionadas, empadroadas neste Concello, non residen neste termo municipal, incumprindo deste xeito os requisitos establecidos no artigo 54 do Regulamento de Poboación e Demarcación Territorial, ábrese un prazo de 15 días, a contar dende o seguinte ó da publicación deste edicto no BOP, para que os/as interesados/as presenten ante esta Alcaldía as alegacións que consideren pertinentes respecto da súa situación no padrón de habitantes, facéndolles saber que finalizado o dito prazo continuaranse os trámites relativos á baixa de oficio. Persoas mencionadas: Negreira, 3 de maio de 2010. O ALCALDE Jorge J. Tuñas Caamaño